kardosdrur/scandi-wiki huggingface dataset:
Sjællands Boldspil-Union

Sjællands Boldspil-Union (SBU) er en lokalunion for fodboldklubber på Sjælland, som blev stiftet den 14. september 1902. SBUs administration har adresse i Roskilde og er medlem af Foreningen af Lokalunioner i Danmark (FLU) under Dansk Boldspil-Union (DBU) og derigennem Danmarks Idræts-Forbund (DIF). Klubber beliggende på Sjælland og de omkringliggende øer kan optages som medlem af SBU.

SBU tæller i alt omkring 378 fodboldklubber med et samlet medlemstal på omkring 75.600, hvilket gør unionen til det næststørste fodboldområde – og den næstældste – under DBU.

Cricket var tidligere også en aktivitet, som blev administreret af SBU.

SBU medlemsklubber 
Udvalgte SBU medlemsklubber og deres seniorholds placeringer (herre og kvinder) i ligaer arrangeret af Dansk Boldspil-Union i sæsonen 2011-12. Resten af medlemmerne spiller i rækker administreret af SBU:

Ekstern henvisning 
 Sjællands Boldspil-Unions officielle hjemmeside 

Foreningen af Lokalunioner i Danmark
Fyns Boldspil-Union

Fyns Boldspil-Union (FBU) er en lokalunion for fodboldklubber på Fyn, som blev stiftet den 10. juli 1904. FBUs administration har adresse i Odense og er medlem af Foreningen af Lokalunioner i Danmark (FLU) under Dansk Boldspil-Union (DBU) og derigennem Danmarks Idræts-Forbund (DIF). Klubber beliggende på Fyn og de omkringliggende øer kan optages som medlem af FBU.

FBU medlemsklubber 
Udvalgte FBU medlemsklubber og deres seniorholds placeringer (herre og kvinder) i divisionerne og andre rækker administreret af Dansk Boldspil-Union. Resten af medlemmerne spiller i rækker administreret af FBU:

Ekstern henvisning 
 Fyns Boldspil-Unions officielle hjemmeside 

Foreningen af Lokalunioner i Danmark
Werner Maser

Werner Maser (født 12. juli 1922 i Trjokhdvorka, Østpreussen, død 5. april 2007 i Speyer, Rheinland-Pfalz) var en tysk historiker, der især var kendt som ekspert i Adolf Hitler og Nazityskland.

Werner Maser var officer under 2. verdenskrig og blev som følge heraf efter krigen interneret i Sachsenhausen, den tidligere koncentrationslejr. Efter dette studerede han forskellige fag på flere universiteter, men det blev historie, der blev hans centrale fag. Han tog afgangseksamen i 1951 og fulgte det op med at blive dr.phil. tre år senere. 

Maser blev kendt som en grundig forsker og udgav i 1971 bogen Hitler: Legende, myte og virkelighed, der opnåede stor international anerkendelse. Det var også Maser, der i 1983 fastslog, at de såkaldte Hitler-dagbøger var et falsum. Han skrev flere bøger om nazismen i Tyskland, men udgav også en biografi om Helmut Kohl.

Referencer 

Historikere fra Tyskland
Foobar2000

foobar2000 er en freeware lyd-afspiller til Windows med en minimalistisk brugerflade, udviklet af Peter Pawlowski, der tidligere arbejdede freelance for Nullsoft. Det er kendt for dets meget brugerdefinérbare brugerflade. Det har en meget god understøttelse af metadata og tabsfrit lydoutput.
Siden version 0.9.5 har foobar2000 kun understøttet XP og senere udgaver af Windows. Den version byder også på en overhalet brugerflade med indlejret understøttelse af albumlister, albumbilleder m.fl.

Programmet får sit navn fra det, i programmering, ofte brugte udtryk "foobar."

Funktionalitet 
Programmet er modulært opbygget, hvorfor afspillerens funktionalitet afhænger af, hvilken installationstype man har valgt. Afspillerens funktionalitet kan også udvides med flere komponenter fra programmets webside og komponenter udviklet af tredjepart. Programmet har en åben komponent-arkitektur, der gør det nemt for en tredjepart at udvide dets funktionalitet.

Standardfunktionalitet 
 Afspilning af MP1, MP2, MP3, MP4, MPC, AAC, Ogg Vorbis, (Ogg) FLAC, WavPack, WAV, AIFF, AU, SND, CDDA, WMA og Matroska.
 Understøttelse af Unicode.
 Pausefri afspilning
 Brugerdefinérbar brugerflade
 Kan redigere egenskaber for flere filer ad gangen
 Mediabibliotek med hurtigsøgning
 Understøttelse af cue-sheets
 Understøttelse af Replay Gain
 Omkodning fra en hvilken som helst kilde, der kan afspilles til diverse formater.

Ekstra funktionalitet ved brug af valgfrie komponenter  
 Afspilning af APE og ALAC.
 Afspilningsstatistik
 Understøttelse af Kernel Streaming og ASIO, der kan omgå mulige problemer med Windows' indbyggede lydmixer.
 CD-brænding (kræver at Nero er installeret)

Andre versioner 
Udvikleren bag foobar2000 har afvist, at versioner på andre sprog og til andre styresystemer nogensinde vil komme på tale.

Kilder

Eksterne henvisninger 

 Hjemmeside  – foobar2000.org
 Fora  – diskussion og support
 Yderligere komponenter 
 Official wiki 
 #foobar2000 på IRC-netværket Freenode – diskussion og support

Multimedieafspillere
Multimedieprogrammer til Windows
Jan B. Poulsen

Jan Børge Poulsen (f. 23. marts 1946) er en dansk tidligere fodboldspiller og nu -træner, der senest var træner for Haslev FC. Han var assistenttræner for Richard Møller Nielsen under Europamesterskabet i fodbold 1992, hvor Danmark vandt guld. I perioden 1992-1999 var han træner for det danske U21-landshold. Både som assistenttræner og U21-landstræner blev han afløst af Flemming Serritslev.

Som spiller spillede Jan B. Poulsen først for Store Heddinge Boldklub og Rønne Idrætsklub før han i 1969 kom til BK Frem. Her spillede han knap 200 kampe og opnåede bl.a. at blive topscorer i den bedste danske række, 1. division.

Eksterne henvisninger 

Fodboldspillere fra Danmark
Fodboldtrænere fra Danmark
Landsforeningen af Beskikkede Advokater

Landsforeningen af Beskikkede Advokater er en dansk forening, der blev stiftet i maj 1979.

Foreningen har til formål at varetage medlemmernes interesser i forbindelse med udførelsen af deres hverv samt virke for deres uddannelse i det omfang, behov herfor ikke dækkes af Advokatrådets eller andre organisationers kurser. Endvidere at forhandle spørgsmål om fordeling af sager, vagtordninger m.v., såfremt dette ikke løses af lokale organisationer, samt at samarbejde med Advokatrådet i sager af almen interesse for foreningens medlemmer, herunder retssikkerhedsproblemer og lovgivningsinitiativer.

Foreninger fra Danmark
Jura
Big Mac index

Big Mac index er et redskab til sammenligning af leveomkostninger lande imellem og er oprindeligt opfundet som en morsomhed fra det engelske magasin The Economist i 1986

Da en Big Mac har stort set samme bestanddele over hele verden, brugte The Economist prisen på denne burger som udgangspunkt for at sammenligne forskellige landes valutaer ud fra en forestilling om, at en amerikansk dollar skulle kunne købe den samme mængde varer i alle lande. På trods af den oprindelige spøg, er indekset nu så populært, at det opdateres hvert år i april måned.

Det meget simple indeks rammer oftest ret godt de mere autoriserede og væsentligt mere komplicerede beregningsmetoder, og giver overordnet en hurtig målestok for, hvor det er billigst eller dyrest at leve, men økonomer mener dog ikke, at det er præcist nok i forhold til beregning af valutakurser, da der er for mange lokale faktorer der kan indvirke på tallene.

Eksempler 

Eksempelvis kan indekset anvendes ved spørgsmålet, "hvor mange timer skal en lokal person arbejde for at få råd til en Big Mac?" Da burgeren mere eller mindre er identisk i alle lande, er svaret umiddelbart sammenligneligt verden over.

Den mere avancerede beregning er den relative pris for en Big Mac i det pågældende land sammenlignet med prisen, hvis blot den aktuelle valutakurs anvendes. Dette kan give et billede af prisniveauet i forhold til USA.

Se også 
 Købekraftsparitet (PPP)

Kilder 
 Big Mac Index - Published January 22nd, 2015
 McDonald's  
 Economist.com  kræver login

International økonomi
Økonomiske indikatorer
Humor
Indekstal
Advokatsamfundet

Det Danske Advokatsamfund, også kaldet Advokatsamfundet, er en organisation der består af alle ca. 6.000 advokater i Danmark. Alle advokater i Danmark skal ifølge retsplejeloven være medlem af Advokatsamfundet.

Advokatsamfundet fører tilsyn med advokaterne og sikrer, at kunderne bliver behandlet ordentligt. Desuden sikrer Advokatsamfundet advokaternes faglige kvalitet ved at stå for advokaternes grunduddannelse, eksamen og den praktiske prøve i forbindelse med at blive advokat.

Advokatsamfundet har således både forpligtelser i forhold til advokatstanden og samfundet som helhed, men organisationen er ikke en traditionel brancheorganisation. Advokatvirksomhedernes har en (frivillig) brancheorganisation: Danske Advokater. Advokatsamfundet ser det som sin opgave at stå vagt om retssikkerheden og deltager i den offentlige debat om retssikkerhedsmæssige spørgsmål. I forhold til advokatstanden værner Advokatsamfundet om advokaternes integritet og uafhængighed. Det handler f.eks. om, at advokaternes kunder skal have fuld tillid til advokaten som en fortrolig rådgiver. Advokatsamfundet fører tilsyn med advokaterne og sikrer, at kunderne bliver behandlet ordentligt. Desuden sikrer Advokatsamfundet advokaternes faglige kvalitet ved at stå for advokaternes grunduddannelse, eksamen og den praktiske prøve i forbindelse med at blive advokat.

Advokatrådet 
Advokatsamfundet ledes af en bestyrelse, der kaldes Advokatrådet, som består af 15 medlemmer. Formanden vælges af alle praktiserende advokater for en fire-årig periode med mulighed for at forlænge perioden med to år mere. Resten af bestyrelsen vælges i de 8 advokatkredse, som landet er delt op i.

Formænd for Advokatrådet 

 1991–1995 : Jan Erlund.
 1995–1999 : Steffen Juul.
 1999–2003 : Jon Stokholm.
 2003–2009 : Sys Rovsing.
 2009–2015 : Søren Jenstrup.
 2015–2021 : Peter Fogh.
 2021-          : Martin Lavesen.

Litteratur 
 Mogens Holm, Milepæle & kilometersten – Et kvart århundrede af Advokatsamfundets historie, Advokatsamfundet, 1998.

Referencer

Eksterne henvisninger 
 Advokatsamfundets hjemmeside
 Vedtægt for Advokatsamfundet, bestemmelser om Advokatrådet fremgår af vedtægternes §§ 11 -44

Samfundet
Organisationer fra Danmark
Advokatnævnet

Advokatnævnet kan behandle klager over medlemmer af Advokatsamfundet. Alle advokater i Danmark skal være medlemmer af Advokatsamfundet.

Advokatnævnet er et lovbestemt og uafhængigt klagenævn, oprettet af Advokatsamfundet efter reglerne i retsplejeloven.

Advokatnævnet behandler klager over advokaters salærer og adfærd ("god advokatskik").

Eksternt link 

Advokatnævnets hjemmeside

Jura
Danske nævn
Nævnet
Gary Francione

Gary Lawrence Francione (født 29. maj 1954) er en amerikansk jurist kendt for sine værker om dyreret og dyr indenfor jura. Han er en af pionererne indenfor det abolitionistsk syn på dyrs rettigheder, og han taler for at dyrevelfærd er teoretisk og praktisk uholdbart. Francione fastholder at den moralske grundlinje for et abolitionistisk synspunkt bør være veganisme, eller total afvisning af forbrug af alle former for dyreprodukter. Franciones arbejde med dyreret fokuserer hovedsageligt på tre punkter: Dyrs status som ejendom, forskellen mellem dyreret og dyrevelfærd og en teori om dyrs rettigheder baseret på, at dyr er sansende.

Bibliografi 
 (med Anna E. Charlton) Vivisection and Dissection in the Classroom : A Guide to Conscientious Objection. Jenkintown, Pa. : American Anti-Vivisection Society, 1992.
 Animals, Property and the Law. Philadelphia: Temple University Press, 1995, 
 "Personhood, Property and Legal Competence. Ii Paola Cavalieri & Peter Singer, The Great Ape Project.
 Rain without Thunder: The Ideology of the Animal Rights Movement. Philadelphia: Temple University Press, 1996. 
 Introduction to Animal Rights: Your Child or the Dog?. Philadelphia: Temple University Press, 2000.

Eksterne henvisninger 
 Animal Rights Law Project ved Rutgers University 
 Gary Francione's Blog 

Filosoffer fra USA
Dyrs rettigheder
Veganere
Forsøgsdyrenes Værn

Landsforeningen Forsøgsdyrenes Værn er en organisation, som kæmper mod brugen af dyr i "lidelsesvoldende" videnskabelige forsøg i Danmark.

Organisationen blev stiftet i 1963 og har i dag omkring 19.300 medlemmer. Den arbejder hovedsageligt på at udbrede kendskabet til brugen af dyreforsøg, samt at påvirke lovgivningen og EU på området. Den kan betragtes som en dyreretsorganisation, da den arbejder på at tildele dyr en rettighed – nemlig rettigheden til at undgå at blive brugt i forsøg. Denne rettighed skal ses i en bredere sammenhæng, hvor dyrene tildeles retten til at leve, hvilket fremgår af deres artikler om andet dyreværn, om vegetarisme og veganisme, samt om dyr og etik.

Forsøgsdyrenes Værn er medlem af European Coalition to End Animal Experiments .

Fodnoter

Eksterne henvisninger 
 Forsøgsdyrenes Værn 
 European Coalition to End Animal Experiments 
 Danmarks 3R-Center  (forsøgsdyr)

Organisationer fra Danmark
Dyreforsøg
Dyrs rettigheder
Animal Liberation Front

Animal Liberation Front (ALF) er en international organisation af dyreretaktivister, som ofte bruger direkte aktion i deres arbejde. Den danske afdeling hedder Dyrenes Befrielsesfront. Deres aktioner består involverer at fjerne dyr fra laboratorier og pelsfarme, samt at sabotere de selskaber som udøver dyremishandling for at forhindre, at selskabet fortsætter sit arbejde.

Ideologi 
Animal Liberation Front har ingen central ledelse, men fungerer i kraft af en masse autonomt styrede grupper. ALF har nogle bestemte retningslinjer, som de handler efter:
 1. Frigør dyr fra deres mishandling.
 2. Udøv økonomisk skade på dem der profiterer på dyrs lidelser.
 3. Afslør grusomhederne der bliver udøvet mod dyrene.
 4. Tag alle forholdsregler for at undgå at skade ethvert menneske eller ikke-menneske.

Enhver der laver aktioner ifølge disse principper kan udråbe den som værende udført i ALF's navn. Den er altså ikke en organisation der bliver drevet af nogen ledelse, men den bliver derimod drevet af en ideologi. Robin Webb fra Animal Liberation Press Office i England har sagt: "That is why the ALF cannot be smashed, it cannot be effectively infiltrated, it cannot be stopped. You, each and every one of you: you are the ALF."

ALF kalder sig kontroversielt for ikke-voldelige. For dem at se er materiel og økonomisk sabotage ikke en voldelig handling, hvorimod mishandling af dyr eller skade på mennesker er det. Ifølge ALF er de ikke selv den voldelige part, men derimod den part der arbejder på at forhindre volden. I dokumentarfilmen Behind the Mask sagde den amerikanske aktivist Rod Coronado: "One thing that I know that separates us from the people we are constantly accused of being — that is, terrorists, violent criminals — is the fact that we have harmed no one."

Der har dog været meget kritik og debat om deres metoder både blandt dyreaktivister og andre.

Oprindelse 
Organisationen blev grundlagt af Ronnie Lee i 1976 i England.

Eksterne Henvisninger 
 Animal Liberation Front – Officiel hjemmeside
 Bite Back – Aktionsoversigt (international)

Kilder 

Dyrs rettigheder
Organisationer fra Storbritannien
Fur Free Alliance

Fur Free Alliance er et globalt samarbejde mellem flere dyreretsorganisationer for at afskaffe drab på dyr for deres pels' skyld.

Koalitionen har tæt samarbejde med HSUS og hovedkvarter i Washington D.C. med over 35 medlemsorganisationer verden over bl.a. WSPA og HSUS. Eneste danske medlem er Anima.

Eksterne henvisninger 
Infurmation – Fur Free Alliance's webside  
Anima.dk  – eneste danske medlem af koalitionen.

Ngo'er
Rein kloster

Reins kloster, oprindelig Rein kongsgård, en norsk herregård øst for Trondheimsfjorden, i Rissa kommune, Sør-Trøndelag. Rein blev givet af kong Olav Kyrre i 1060 til Skule Tostesson Kongsfostre, som blev stamfar til kong Inge Bårdsson (d. 1217) og dennes yngre halvbror, tronepretendenten hertug Skule Bårdsson (d. 1240).

Oprettelsen 
I 1226 lå hertug Skule farlig syg i Nidaros, og i den forbindelse må han have givet et løfte. Han gav i hvert fald Rein, sin fædrendearv, til et kloster. Han lod en stenkirke bygge , indrettede et nonnekloster og gav gods til det. Første abbedisse var Skules halvsøster, fru Sigrid Bårdsdatter. Klostret blev ramt af lynet og brændte ned i 1317; og stedets vakre ruiner er endnu bevaret.

Hertug Skules datter, Margrete Skulesdatter, som var gift med Håkon Håkonsson, tilbrakte sine ældre dager i dette kloster.

Det er uvist hvilken orden klosteret har tilhørt, men man mener at det har været en augustinerstiftelse for fornemme kvinder. Rein nonnekloster lå på en dominerende bakke i det flade Rissalandskab, med vid udsigt mod den ydre del af Trondheimsfjorden.

Efter reformationen 
Etter reformationen blev Rein kloster overført som krongods, og den mægtige fru Inger på Austrått blev i 1531 forstanderinde for klosteret, mod at sørge for abbedissen og søstrene.

Dette var i dansketiden og hun gjorde et stort arbejde for Norges selvstændighed. Fru Inger var desuden landets største ejendomsbesidder. Etfer hendes død blev Rein med tilhørende jordegods, op til 202 gårde, et verslig len. Fru Ingers datter Lucie blev gift med den skånske adelsmand Jens Bjelke. De var oldeforældre til Ove Bjelke som byggede Austråttborgen i 1655. Den gamle herregård blev da nedrevet.

I dag består godset af flere bygninger og klosterruinen, blandt andet en genrejst gammel trækirke, en mejeribygning fra 1868, som er bygget tæt ved ruinen, og hovedbygningen fra 1866. Ansvaret for selve ruinen blev overladt Fortidsmindeforeningen i 1888, og dette indebar et tæt samarbejde med godsets ejer.

Trivia 
I Sigrid Undsets romantrilogi Kristin Lavransdatter tilbringer hovedpersonen sine sidste leveår i Reinsklosteret.

Eksterne henvisninger 

 
 Rein kloster

Sør-Trøndelag
Klostre i Norge
Ruiner i Norge
Slikkepind

En slikkepind er en type bolsje eller karamel/chokolade som er sat på en pind, som ofte er af plastik. Den kan have mange smage og former, men de mest normale er runde som enten smager surt, sødt eller stærkt.

Det hedder blandt andet en slikkepind på grund af sammensætningen af de to forskellige ting, en pind og bolsje eller karamel

Bolsjer
DAFs Vinterturnering

DAFs Vinterturnering eller Danmarksturneringen i Cross/Landevej for hold turneringen fik 6. december 2005 efter en sponsorkontrakt med Puma AG for en fireårig periode navnet: PUMA Complete Running League, Puma Cell eller PCRL. Turneringens navn har tidligere været Naturgas Cuppen. 

Turneringen er Dansk Atletik Forbunds årlige vinterturnering for løbere. Turneringen etableredes i 1978 og har siden lagt ruter til tusinder af løberes dyst på de danske landeveje og i det danske terræn. Det er kun muligt at deltage i turneringen hvis man er aktiv i en forening der er en del af Dansk Atletik Forbund. Turneringen administreres af Dansk Atletik Forbunds' Cross-/Landevejsudvalg (CLU).

Der afholdes altid seks runder, som arrangeres af diverse klubber. Det er de fire bedste ud af de seks runder der tæller i den samlede stilling, så man behøver derfor kun stille op til fire runder for at dyste med. DM lang cross, DM kort cross og DM 10 km landevej afholdes altid som en del af turneringen, traditionen tro med DM lang cross i den første runde mens DM 10 km landevej afholdes i sjette og sidste runde.

Vindere af Danmarksmesterskaberne

DM Lang Cross

DM Kort Cross

DM 10 km Landevej

Vindere af Vinterturneringen

Eksterne henvisninger 
 Turneringens officielle side
 Turneringens side på DAF 
 Dansk Atletik Forbund

Atletikkonkurrencer i Danmark
Cross (løbesport)
Selbu

Selbu er en kommune i Trøndelag fylke i Norge. Den grænser i nord til Malvik og Stjørdal, i øst til Meråker og Tydal, i syd til Holtålen og Midtre Gauldal, og i vest til Melhus og Klæbu kommune.

Geografi 
 Skarvan og Roltdalen nationalpark ligger på nordsiden af hoveddalstrøget.
 Dragsten

Erhvervsliv 
Kommunen er kendt for strikning, og mønsteret Selburose, som gengives i kommunevåbnet, findes på et stort antal vanter, strømper osv fra kommunen.

Selbu er også kendt for store kværnstensbrud i fjeldet ved Kvernfjellvatn. Disse brud var i drift i næsten 1.500 år frem til 1930'erne. Allerede i vikingetiden foregik der eksport herfra til hele Norge, Danmark og Syd-Sverige, senere også til Rusland.

Eksterne henvisninger 

 Kultur i Selbu på kortfra Kulturnett.no 
 Kort over Selbu 

Kommuner i Trøndelag
Kommuner i Sør-Trøndelag
Skarvan og Roltdalen nationalpark

Skarvan og Roltdalen nationalpark ligger i Selbu, Tydal, Meråker og Stjørdal kommune i  Trøndelag fylke i Norge. 

Nationalparken blev oprettet i 2004 og er på 441,5 km². Parken grænser op til Stråsjøen-Prestøyan naturreservat og omfatter et stort skov- og fjeldområde som er typisk for Trøndelagsregionens fjeldområder, og har både kulturhistorie og naturhistoriske indslag. 

Skarvan og Fongen er markante fjelde i området. Trondhjems Turistforening har et netværk af ruter i  nationalparken.

Ekstern henvisning 
 Direktoratet for naturforvaltning, information om Skarvan og Roltdalen nationalpark 

Nationalparker i Norge
Trøndelags geografi
Østerbro Idræts-Forening

Østerbro Idræts-Forening eller blot Østerbro IF (fork. ØIF) er en dansk fodboldklub, der har hjemme på Østerbro i København og som blev stiftet den 10. september 1998. 

Østerbro IF har klublokale i Fælledklubhuset (Øster Allé 62). Klubben har pr. 2014 godt 800 medlemmer, hvoraf cirka 150 medlemmer er tilknyttet ungdomsafdelingen. Klubben er medlem af Københavns Boldspil-Union under Dansk Boldspil-Union og derigennem Danmarks Idræts-Forbund og afvikler deres hjemmebanekampe på kunstbanen i Fælledparken.

Østerbro IF blev stiftet som en sammenslutning mellem Østerbros Boldklub (ØB), stiftet den 1. september 1894 og Ryvang Fodbold Club (RFC), stiftet i 1922, for at sikre og udbygge klubbernes aktiviteter og sportslige muligheder. Klubbens førstehold spiller i 2014/2015-sæsonen i Serie 1 (fodbold), hvilket er lidt under den højeste placering i klubbens korte historie, som var en 10. plads i Danmarksserien i 2007. Af de to moderklubber var ØB den mest succesfulde, der senest i 1950-sæsonen spillede i 1. division (den daværende bedste række i Danmark), men i 1953-sæsonen rykkede ud af Danmarksturneringen.

Ekstern kilde/henvisning 
 Østerbro IFs officielle hjemmeside

Etableret i 1998
Sportsklubber i København
Idræts-Forening
Fodboldklubber under DBU København
Niels Knudsen Manderup

Niels Knudsen Manderup (død omkring 1365) tilhørte en gammel adelsslægt, der angives i umindelige tider at have boet på Barritskov ved Vejle Fjord, og var søn af hr. Knud Nielsen og Elsif Jensdatter.

Faderen, der havde været en anset mand, i sin tid kong Christoffers råd, blev dræbt af sin egen broder hr. Niels Manderup, og sagnet knytter denne blodige dåd til selve Barritskov, muligvis dog med tvivlsom ret, da slægten på den tid synes mere at være knyttet til Sjælland end til Jylland. Niels Knudsen hørte i alt fald utvivlsomt hjemme på Sjælland og ejede og beboede Svanholm i Horns Herred.

Ved sit ægteskab med Cæcilie Nielsdatter Saltensee fik han 1346 af hendes fader Hørningsholm som hendes mødrenearv, og kort efter tilskødede svigerfaderen ham end videre Søholm og meget andet Gods. Endnu vides han at have ejet en hovedgård i Venslev, som han et års tid før sin død erhvervede ved mageskifte.

Senest 1354 blev han ridder, og i datidens breve støder man jævnlig på hans navn. Således nævnes han blandt de beseglende i den kalundborgske reces 1360, og 1363 var han en af kongens forlovere for betalingen af frøken Ingeborgs medgift. Niels Knudsen levede endnu 13. januar 1365, men var død 7. september 1366, som det synes, i sin kraftigste alder. Der kendes 2 børn af ham, en søn og en datter, men den første døde kort efter faderen, så datteren blev eneste arving.

Kilder 

Riddere fra Danmark
Personer i Dansk Biografisk Leksikon
Danskere i 1300-tallet
Godsejere fra Danmark